Ծլիկի էրեկցիա

աջից|մինի|'''Ձախ պատկերում'''՝ թեթև սեռական գրգռում։ '''Աջ պատկերում'''՝ ուժեղ սեռական գրգռում՝ հեշտոցամուտքի երկու կողմերում մաշկի տակ գտնվող նախադռան կոճղեզների էրեկցիայով և ծլիկի բացված գլխիկով:
**Ծլիկի էրեկցիա**, հայտնի է նաև որպես կանացի էրեկցիա, ֆիզիոլոգիական երևույթ, որի ժամանակ ծլիկը մեծանում է և պնդանում։

Ծլիկի էրեկցիան հոգեբանական, նյարդային, անոթային և էնդոկրին գործոնների բարդ փոխազդեցության արդյունք է և սովորաբար, թեև ոչ միշտ, կապված է սեռական գրգռման հետ։ Ծլիկի էրեկցիան ի վերջո պետք է անհետանա, իսկ ծլիկի էրեկցիայի երկարատև վիճակը նույնիսկ գրգռված չլինելու դեպքում կարող է ցավոտ դառնալ։ Պնդացման և թուլացման ռիթմը հուշում է ծլիկում ազոտի օքսիդի առկայության մասին՝ այնպես, ինչպես դա տեղի է ունենում առնանդամի էրեկցիայի ժամանակ։

## Ֆիզիոլոգիա
lang=en|աջից|մինի|Մարդու ամոթույքի ներքին անատոմիան՝ ծլիկի թլիպի և փոքր ամոթաշրթերի գծանշմամբ։
Ծլիկը համարժեք է տղամարդու առնանդամին: Ծլիկը և դրա էրեկցիան նույն կերպ կարող են չափերով փոքր-ինչ տարբերվել:

Ծլիկի տեսանելի մասը՝ ծլիկի գլխիկը, չափերով տատանվում է մի քանի միլիմետրից մինչև մեկ սանտիմետր և գտնվում է փոքր ամոթաշրթերի առջևի ոտիկների միացման տեղում՝ միզուկի բացվածքից վեր։ Այն ծածկվում է ծլիկի թլիպով։

Ցանկացած տեսակի շարժում կարող է մեծացնել արյան հոսքը դեպի այս օրգանը, և դա հանգեցնում է արտազատուկների ավելացմանը, որոնք խոնավեցնում են հեշտոցը: Ծլիկը խթանելու բազմաթիվ եղանակներ կան:

Ծլիկի էրեկցիան տեղի է ունենում այն ժամանակ, երբ խորշիկավոր մարմնիկները՝ երկու ընդարձակվող էրեկտիլ կառուցվածքները, լցվում են արյունով։ Սա կարող է լինել տարբեր ֆիզիոլոգիական խթանների, այդ թվում՝ սեռական գրգռման արդյունք։ Սեռական գրգռման ժամանակ զարկերակային արյան հոսքը դեպի ծլիկ մեծանում է, իսկ ծլիկի ներսում գտնվող խողովակավոր հարթ մկանները թուլանում են՝ թույլ տալով էրեկտիլ հյուսվածքներին լցվել արյունով։ Նստա-խորշիկային և կոճղեզ-սպունգային մկանները կծկվում են՝ սեղմելով ծլիկի հետին երակը, որպեսզի դադարեցնեն արյան արտահոսքը ծլիկից՝ պահելով արյունը։ Էրեկտիլ հյուսվածքները կազմվում են խողովակավոր մատրիքսում գտնվող էնդոթելով պատված անոթային տարածություններից, որոնք շրջապատվում են կծկվելու և թուլանալու ունակ հարթ մկաններով։

Սեռական գրգռման ժամանակ զարկերակային արյան հոսքը դեպի ծլիկ մեծանում է, և ծլիկի ներսում գտնվող զարկերակներն էլ ավելի են ճյուղավորվում՝ էրեկտիլ հյուսվածքները մատակարարելու նպատակով։ Էրեկտիլ հյուսվածքի խողովակավոր հարթ մկանները թուլանում են՝ մեծացնելով արյան հոսքը՝ անոթային տարածությունները լցնելու, և էրեկտիլ հյուսվածքները ընդարձակելու նպատակով, մինչև դրանք ամբողջությամբ լցվեն արյունով։ Նստա-խորշիկային և կոճղեզ-սպունգային մկանները կծկվում են՝ սեղմելով ծլիկի հետին երակը։ Երակի այս սեղմումը սահմանափակում է արյան արտահոսքը էրեկտիլ կառուցվածքներից՝ պահելով արյունը։ Այս գործընթացը ձգում է սպիտակուցային թաղանթը: Արդյունքում ծլիկը դառնում է պինդ՝ հարմարվելով ներխորշիկային ճնշման մեծացմանը։

Ծլիկի սպիտակուցային թաղանթը կազմված է մեկ շերտից, ինչը այն դարձնում է ավելի առաձգական, քան առնանդամի սպիտակուցային թաղանթը, որը կազմված է երկու շերտից։ Էրիկ Յանսենը (2007) մանրամասնում է սա՝ հայտնելով, որ «ծլիկի խորշիկավոր մարմնիկները ըստ էության նման են առնանդամի համապատասխան մարմիններին, բացառությամբ այն բանի, որ սպիտակուցային թաղանթի և էրեկտիլ հյուսվածքի միջև չկա ենթասպիտակուցային շերտ։ Առնանդամի դեպքում այս հյուսվածքը սեռական գրգռման ժամանակ լցվում է արյունով և սեղմվում դիմադրող սպիտակուցային թաղանթի դեմ՝ ստեղծելով առնանդամի կարծրություն՝ իսկական էրեկցիա։ Ծլիկում այս հյուսվածքի բացակայությունը ցույց է տալիս, որ թեև օրգանը կարող է ուռչել և լցվել արյունով, այն չի կարող էրեկտիլ վիճակում առնանդամի պես կարծր դառնալ։ Այսպիսով, ծլիկը սեռական գրգռմամբ չի էրեկցվում, այլ՝ արյունալցվում է»։ Բացի այդ, թե՛ ծլիկի, թե՛ առնանդամի դեպքում գլխիկի շուրջ սպիտակուցային թաղանթն ավելի բարակ է, քան՝ մարմնի։ Սա գլխիկին հաղորդում է ավելի պակաս ամրություն՝ մարմնի համեմատ։ Ծլիկի գլխիկի արտափքումը և մաշկի բարակումն ուժեղացնում են զգայունությունը ֆիզիկական հպման նկատմամբ։ Կնոջ օրգազմից հետո էրեկցիան սովորաբար ավարտվում է, բայց դա կարող է ժամանակ պահանջել։

## Բժշկական իրավիճակներ
### Ծլիկի պրիապիզմ
Պրիապիզմը, չնայած ավելի տարածված է տղամարդկանց շրջանում, կարող է ազդել նաև ծլիկի վրա։ Ախտանիշները ներառում են ցավոտ արյունալեցում, այտուցվածություն և ցավ ծլիկի շուրջ։

## Այլ կենդանիներ
Կապուցին կապիկների մոտ ծլիկի էրեկցիան հնարավոր է։ Ծլիկը դառնում է ավելի տեսանելի, քան հանգիստ վիճակում, երբ այն թաքնվում է թլիպի տակ։

## Տես նաև
* Cameltoe

## Ծանոթագրություններ

## Գրականություն

* 
* 
* 
* 
* 
* 

Կատեգորիա:Գինեկոլոգիա
Կատեգորիա:Մարդու ֆիզիոլոգիա
Կատեգորիա:Սեռական գրգռում
Կատեգորիա:Սեքս